Дунейпсо зэпеуэм щытокIуэ
Гамидов Гамид и цIэр зезыхьэу Хасавюрт дэт спорт уардэунэм бэнэкIэ хуитымкIэ IX Дунейпсо кубокым и зэхьэзэхуэ щекIуэкIащ. Абы текIуэныгъэр къыщихьащ ди лъахэгъу ныбжьыщIэ БищIо Тимур.
Килограмм 74-м нэс зи хьэлъагъхэм я зэпеуэм Тимур хьэрхуэрэгъу лъэщ куэд щиIащ. АрщхьэкIэ а псоми ар ятекIуэри финалым кIуащ.
КIэух зэIущIэр псом нэхърэ нэхъ гугъут. Абы къыщыпэщIэуват Къэрэшей-Шэрджэсым щыщ Суюнчев Хъусей. Адыгэ щIалэр нэхъ лъэщу къыщIэкIащ икIи 2:0-у текIуэри дыщэ медалыр зыIэригъэхьащ.
Къаудыгъу Заур.
